  Туспуктэм: Руслан Нуриахметов Наталия Сильвестрова Удмуртиысь тазалыкез утёнъя министерство 2024-тӥ арын «Земский доктор» но «Земский фельдшер» программаосы пыриськыны ужкагазъёсты кутыны кутскиз. Со сярысь тазалыкез утёнъя министрлэсь ужзэ быдэсъясь Сергей Багин телеграм-каналаз ивортӥз. Та программаосъя элькунысь ёросъёсы ужаны вуэм эмчиос 1 но 1,5 миллион манет тыронъёс басьтозы, фельдшеръёс но эмсузэръёс – 750 но 500 сюрс манет. Удмуртиын «Земский доктор» программа 2012-тӥ арысен ужа, «Земский фельдшер» – 2018-тӥ арысен. Со дыр ӵоже элькунэ 880 эмчи но 160 шоръёзо эмужасьёс вуизы. Туэ эшшо 55 эмчиез но 26 фельдшерез но эмсузэрез возьмало. Программаос сярысь (3412) 22-00-66 (доб. 206) телефон номеръя пыр-почгес тодыны луоз. Тодэ вайытом, 2023-тӥ арын улосвылысь эмъяськонниосы 700-лэсь трос ӧнерчиос ужаны интыяськизы. Тегъёс: Тазалык Тазалыкезутёнъяминистерство Земскийдоктор Земскийфельдшер эмъяськонниос эмчиос Удмуртия  